Amy Winehouse

Amy Jade Winehouse (Enfield, Londen, 14 septimber 1983- 23 july 2011) wie in Britske sjongster, bekend om reden fan har krêftige alt en har eklektyske mjuks fan muzyksjentes sa as R&B, soul en jazz. 

Biografy
Amy Winehouse is grut wurden yn in Joadske húshâlding. Har debútalbum út 2003, Frank, krige goede kritiken yn it Feriene Keninkryk en dêrbûten en waard nominearre foar de Mercury Prize. Har folgjende album út 2006, Back to Black, smiet leafst seis Grammy Award-nominaasjes op, dêr't sy fiif fan ek wûn; it makke Winehouse de earste Britske sjonger dy't fiif Grammys wûn,Yes, America, Amy Winehouse Is a Star. BBC Worldwide America. 11 febrewaris 2008. Rieplachte 12 febrewaris 2008.Winehouse, Alex (13 February 2008). "Amy Winehouse's brother on her return to form". The Times. dêrfan trije fan de saneamde "Grutte Fjouwer": 'Beste Nije Artyst', 'Plaat fan it Jier' en 'Song fan it Jier'. Op 14 febrewaris 2007 wûn sy in BRIT Award foar Bêste Britsk Frouljus Artyst; ek waard sy neamd foar Bêst Britsk Album. Sy wûn de Ivor Novellopriis trije kear, ien yn 2004 foar Best Contemporary Song (muzyk en tekst) foar it nûmer "Stronger Than Me", ien yn 2007 as Best Contemporary Song foar "Rehab" en ien yn 2008 foar Best Song Musically and Lyrically foar "Love Is a Losing Game", mar de list mei prestizjeuze ûnderskiedings is noch langer. It album wie de treds bêst ferkeapjend plaat fan de jierren tsien yn it Feriene keninkryk.James Blunt records the biggest selling album of decade, BBC News, 29 desimber 2009

Winehouse har muzyk wurdt beskôge as fan grutte ynfloed op de opgong fan de populariteit soulmuzyk en frouljusmuzikanten en ek hat har wurk de Britske muzyk nij libben ynblaasd. Winehouse har ûnderskiedende styl makke har ek ta in muze foar moadeûntwerpers sa as Karl Lagerfeld. Winehouse har problemen mei drugferslaving- en alkohol misbrûk, en har selsferneatigjende hâlden en dragen wie geregeldwei grut nijs foar de roddelparse fan 2007 ôf oant har dea. Fierders waarden sy en har eks-man, Blake Fielder-Civil, pleage troch rjochtsaken en soks, wat him sels yn de finzenis brocht. Yn 2008 hie Winehouse te meitsjen mei mear as ien sûnensprobleem, dy't sawol har karriêre as har libben bedrige.<ref>[http://news.bbc.co.uk/1/hi/entertainment/7468655.stm Singer Winehouse 'has emphysema'''. BBC, 23 juny 2008]</ref>Spokeswoman: Amy Winehouse doesn't have emphysema Associated Press, 23 juny 2008

Winehouse waard dea fûn op 23 july 2011 yn har hûs yn Noard-Londen;BBC News website 23 July 2011: Obituary: Amy Winehouse sjoen 2011-07-23 De autopsy dy't op 25 july 2011 op har lichem útfierd waard, hat gjin deadsoarsaak opsmiten. Amy Winehouse waard op 26 july 2011 kremearre. Op 26 oktober waard buorkundich makke dat oanfoljend toksikologysk ûndersyk bliken dien hat dat Winehouse oan it alkoholfergiftiging stoarn is. Amy har âlden hawwe yn har namme in stifting opsetten mei it doel drugsferslaafden te helpen, de Amy Winehouse Foundation. 

 Albums 
 2003: Frank 2006: Back to Blackpostúm
 2011: Lioness: hidden treasures Prizen 
 Op de MTV Video Music Awards, dy't op 9 septimber 2007 yn Las Vegas hâlden waarden, wie hja nominearre yn 3 kategoryen: Bêste Froulike Artyst fan it Jier, Bêste Nije Artyst en Fideo fan it Jier, nammentlik foar it nûmer Rehab.
 10 febrewaris 2008 - fiif Grammy Awards :
 Opname fan it Jier - "Rehab"
 Bêste liet fan it Jier - "Rehab"
 Bêste Nije Artyst
 Bêste Froulike Pop Stim Optreden - "Rehab"
 Bêste Pop Stim Album - Back to Black''

 Keppeling om utens 
 Webstee fan Amy Winehouse

Kategory:Ingelsk sjonger
Kategory:Ingelsk lietsjeskriuwer
Kategory:Ingelsk muzikant
Kategory:Ingelsk gitarist
Kategory:Ingelsk jazzartyst
Kategory:Ingelsk R&B-artyst
Kategory:Ingelsk reggae-artyst
Kategory:Ingelsk soulartyst
Kategory:Grammy-winner
Kategory:Persoan dy't omkommen is troch in by fersin ynnommen oerdoasis medisinen of drugs
Kategory:Ingelsk persoan fan Joadsk komôf
Kategory:Persoan berne yn 1983
Kategory:Persoan stoarn yn 2011